พระราชกฤษฎีกาจัดตั้งเทศบาลเมืองเมืองพลจังหวัดขอนแก่นพ.ศ. ๒๕๓๘ ภูมิพลอดุลยเดชป.ร.ให้ไว้ ณวันที่ ๒๓ กันยายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองโดยเปลี่ยนแปลงฐานะเทศบาลตำบลเมืองพล อำเภอพล จังหวัดขอนแก่น เป็นเทศบาลเมืองเมืองพล จังหวัดขอนแก่นอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองเมืองพล จังหวัดขอนแก่น พ.ศ. ๒๕๓๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลเมืองพลอำเภอพล จังหวัดขอนแก่น เป็นเทศบาลเมืองมีชื่อว่า เทศบาลเมืองเมืองพลจังหวัดขอนแก่นมาตรา ๔ให้กำหนดเขตเทศบาลเมืองเมืองพล จังหวัดขอนแก่น ไว้ดังนี้หลักเขตที่ ๑ ตั้งอยู่ริมทางรถไฟสายตะวันออกเฉียงเหนือ ฟากตะวันออกตรง กม. ๓๗๘ + ๒๕๐ด้านเหนือจากหลักเขตที่ ๑ เป็นเส้นตั้งฉากกับศูนย์กลางทางรถไฟสายตะวันออกเฉียงเหนือไปทางทิศตะวันออกเฉียงใต้ ระยะ ๕๘๐ เมตร ถึงหลักเขตที่ ๒ ซึ่งตั้งอยู่ตรงแนวเส้นแบ่งเขตตำบลเมืองพลกับตำบลโจดหนองแกด้านตะวันออกจากหลักเขตที่ ๒ เป็นเส้นเลียบตามแนวเส้นแบ่งเขตตำบลเมืองพลกับตำบลโจดหนองแกไปทางทิศใต้ ระยะ ๔๓๐ เมตร ถึงหลักเขตที่ ๓จากหลักเขตที่ ๓ เป็นเส้นผ่านหมู่บ้านหนองแวงและวัดจันทรัตนาราม(พระธาตุเมืองพล) ถึงหลักเขตที่ ๔ ซึ่งตั้งอยู่ที่ฟากใต้ของถนนหลังโรงฆ่าสัตว์ตรงจุดที่อยู่ห่างจากทางหลวงแผ่นดินหมายเลข๒ สระบุรี - หนองคาย (เขตแดน) ระยะ ๓๐ เมตรจากหลักเขตที่ ๔ เป็นเส้นขนาน ระยะ ๓๐ เมตร กับแนวศูนย์กลางทางหลวงแผ่นดินหมายเลข๒ สระบุรี - หนองคาย (เขตแดน) ไปทางทิศใต้ ระยะ ๔๕๐ เมตร ถึงหลักเขตที่ ๕ด้านใต้จากหลักเขตที่ ๕ เป็นเส้นตั้งฉากกับแนวศูนย์กลางทางหลวงแผ่นดินหมายเลข๒ สระบุรี - หนองคาย (เขตแดน) ไปทางทิศตะวันตก ระยะ ๓๕๕ เมตร ถึงหลักเขตที่ ๖ซึ่งตั้งอยู่ตรงแนวเส้นแบ่งเขตตำบลเมืองพลกับตำบลโนนข่าจากหลักเขตที่ ๖ เป็นเส้นเลียบตามแนวเส้นแบ่งเขตตำบลเมืองพลกับตำบลโนนข่าถึงหลักเขตที่ ๗ ซึ่งตั้งอยู่ตรงแนวเส้นแบ่งเขตตำบลเมืองพลกับตำบลโนนข่าห่างจากหลักเขตที่ ๘ ตามแนวเส้นแบ่งเขตตำบลเมืองพลกับตำบลโนนข่า ระยะ ๖๙๕ เมตรจากหลักเขตที่ ๗ เป็นเส้นเลียบตามแนวเส้นแบ่งเขตตำบลเมืองพลกับตำบลโนนข่าไปทางทิศตะวันตก ถึงหลักเขตที่ ๘ ซึ่งตั้งอยู่ริมทางรถไฟสายตะวันออกเฉียงเหนือฟากตะวันออก ตรง กม. ๓๗๔ + ๗๐๐ด้านตะวันตกจากหลักเขตที่ ๘ เป็นเส้นเลียบทางรถไฟสายตะวันออกเฉียงเหนือฟากตะวันออกไปทางทิศเหนือ บรรจบหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลเมืองเมืองพล ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลตำบลเมืองพลซึ่งพ้นจากตำแหน่งในวันที่พระราชกฤษฎีกานี้ใช้บังคับเพื่อดำเนินกิจการในหน้าที่ของคณะเทศมนตรีเทศบาลเมืองเมืองพลไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองเมืองพล จังหวัดขอนแก่น พ.ศ. ๒๕๓๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลตำบลเมืองพลในท้องที่ตำบลเมืองพล อำเภอพล จังหวัดขอนแก่น มีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลเมืองเมืองพลจังหวัดขอนแก่น จึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๔๐ ก/หน้า ๓๗/๒๔ กันยายน ๒๕๓๘